ཚེ་རིང་དོན་གྲུབ་ཀྱི་བརྩམས་སྒྲུང་ཕལ་ཆེ་བར་ཡུལ་རྩེ་གཞུང་དང་མི་སྣ་ཨ་ལགས་འབྲོང་ལྟ་བུ་གཏན་འཇགས་ཡིན་པ་མ་ཟད།དོན་ཡང་སྤྱིར་ན་མདོ་སྨད་རྨ་ཆུའི་བརྒྱུད་ཀྱི་འབྲོག་པའི་འཚོ་བ་ཡིན་ན་ཡང་།བརྗོད་གཞི་གཙོ་བོ་དང་བསམ་གཞིགས་བྱ་གཞི་གཙོ་བོ་ནི་བོད་སྤྱི་ཚོགས་ཡོངས་དང་འགྲོ་བ་མིའི་གནས་སྟངས་ཡིན་པ་སྨོས་མི་དགོས་པའི་ཐོགམི་སྣའི་ངོས་ནས་གླེང་ན་མ་གཞི་སྒྲུང་རིང་དག་ལ་མི་སྣ་གཙོ་བོ་ཡོད་ཀྱང་དེའི་སྣང་བརྙན་འབྲི་བཞེངས་བྱེད་པ་གཙིགས་ཆེན་དུ་མི་འཛིན་པར་སྒྲུང་གི་བྱུང་རིམ་རྣམས་དངོས་འབྱུང་གི་ཚུལ་དུ་འབྲི་བ་གཙོ་ཆེར་འཛིན་ཡོད་ནའང་།བརྩམས་སྒྲུང་དུ་དྲང་ལྡོག་མི་སྣ་སྣ་ཚོགས་ཤིག་ནང་བསམ་བློ་དང་ཕྱི་གཏམ་སྤྱོད་ཀྱི་ངོས་ཤིན་ཏུ་མང་པོ་ནས་ཀློག་པ་པོ་ལྟད་མོ་བ་རྣམས་ཀྱི་མིག་སྒོ་རུ་བཀོད་ཡོད་ལ།ནང་སྒོས་སུ་དཀོར་ཟན་བླ་སྤྲུལ་དང་།དབང་ཅན་དཔོན་པོ།སོལ་དལ་ལས་བྱེད།རྨོངས་འཐོམས་མི་སེར་སོགས་ཀྱི་ཆེ་འགྱིང་དང་།བག་མེད།སྒེར་ཆོད།གཏུམ་དྲགའཐུས་ཤོར།ཨུ་ཚུགས།རྨོངས་འཐོམས།རང་ཚིམ།ཕྱོགས་ལྷུང་།ཧབ་ཤ།ཁ་ཕོ།མིག་ཐུང་།སྙིང་ཆུང་།ཀླད་མེད།རུས་སྙི།རང་འཚེ།སྒྱིད་ལུགཉམས་ཤོར་སོགས་ཀྱི་ངང་ཁྱད་དག་གསོན་ཉམས་ལྡནཔའི་སྣང་བརྙན་དུ་བཞེངས་ནས།དགོད་ཁ་སློང་བའི་སྤྲོ་གར་རམ་སྐྱོ་གར་འཁྲབ་དུ་བཅུག་སྟེ་ཀློག་པ་པོ་རྣམས་ལ་རང་དབང་མེད་པར་ཁྲེལ་དགོད་དམ།ཚིམ་དགོད།ནོངས་དགོད།ངུ་དགོད་ཅི་རིགས་སུ་འཆོར་དུ་འཇུག་ལ།ནང་སྒོས་སུ་འདས་པ་ལ་དྲན་པ་དང་ད་ལྟ་ལ་ཤེས་བཞིན།མ་འོངས་པ་ལ་དཔྱོད་ཤེས་ཅུང་རེ་ཡོད་པ་ཞིག་ཡིན་ཕྱིན་བགད་མ་ཚར་བའི་སྔོན་ལ་སེམས་སུ་འཇིགས་སྐྲག་ཅིག་གམ།ཡི་ཆད་ཅིགཁོང་ཁྲོ་ཞིགསྐྱོ་སྡུག་ཅིགཕངས་སེམས་ཤིགན་ཟུག་ཅིགངོ་ཚ་ཞིགབྲེལ་འཚབ་ཅིག་ཅི་རིགས་རེ་ངང་ངམ་དུ་བསྐྱེད་པར་མ་ཟད།ལུས་ནས་དངངས་འདར་ཞིག་དང་།ངག་ནས་སྨྲེ་ཤུ་ཞིག་དང་།མིག་ནས་མཆི་ཕྲེང་ཞིག་ཀྱང་དབང་མེད་དུ་འཆོར་ཞིང་ཨོང་ཤར་ལྕག་ཚན་ཞིག་གཞུས་པའི་ཉམས་སྣང་ཡང་འབྱུང་བརངེས།རྩོམ་པ་པོ་གང་གི་བརྩམས་སྒྲུང་དུ་འབྲི་བཞེངས་བྱས་པའི་ཆོས་པ་རྫུན་མ་ཨ་ལགས་འབྲོང་དང་།གཉོམ་ཆུང་ནུས་མེད་ཀྱི་ར་ལོའི་སྣང་བརྙན་ནི་བོད་ཀྱི་དེང་རབས་རྩོམ་རིག་གི་སྒྱུ་རྩལ་སྣང་བརྙན་ལས་དཔེ་མཚོན་འོས་པའི་སྣང་བརྙན་དུ་འཛིན་ཆོག་ཚོད་ཡིན།